Serbofobia

Serbofobia ou sentimento antiserbio son termos usados para describir un sentimento de hostilidade ou odio cara a Serbia ou aos serbios. O termo serbofobia usouse para describir unha "nova, moderna forma de racismo nazi" en contra dos serbios.

 Uso do termo na Historia 
O termo usouse en círculos literarios e culturais desde antes da primeira guerra mundial. Os escritores croatas Antun Gustav Matoš e Miroslav Krleža describiron algunhas figuras políticas e culturais como "serbófobas" (Krleža no cuarto volume de Charlas con Miroslav Krleža, 1985, editado por Enes Čengić), indicando que percibían un ánimo antiserbio no comportamento desas persoas. Miloš Acin-Kosta, no seu libro Draža Mihailović i Ravna Gora (Draža Mihailović e Ravna Gora), dedica unha sección á serbofobia durante a segunda guerra mundial.

Cadik Danon, o rabino en xefe de Iugoslavia, nunha carta abertaC. Danon, et al.: Carta aberta solicitando axuda do Comité Xudeu Estadounidense. 1995. ao Comité Xudeu Estadounidense en 1995, durante a Operación Forza Deliberada da OTAN durante a Guerra de Bosnia, escribiu sobre un ambiente de "... propaganda irrestrita antiserbia, que durou nesta guerra, seguindo o modelo nazi, pero con medios máis eficientes e dunha maneira máis custosa e sofisticada [...] Mesmo xudeus estadounidenses non foron capaces de soportar este veleno propagandístico, [...] eles, que non coñeceron a natureza nazi e racista do dogma serbofóbico. Non identificaban a serbofobia como unha irmá xemelga do antisemitismo...".

 Formas de serbofobia 
De acordo con aqueles que usan o termo, a serbofobia pode ir desde o odio individualizado até a persecución institucionalizada.

 Un exemplo de serbofobia é o uso da canción Alle Serben müssen sterben ("Todos os serbios deben morrer"), que se fixo popular en Viena en 1914.
 O uso do termo vlach, de igual forma que o uso do termo chetnik, como designación despectiva para todo o conectado cos serbios (en lugar de designar só ao movemento paramilitar serbio) foi frecuente entre os croatas e os bosníacos durante as Guerras iugoslavas dos anos 1990 e seguiuno sendo despois destas guerras.

 Notas 

 Véxase tamén 

 Outros artigos 
 Paneslavismo
 Xenofobia
 Racismo
 Discriminación

 Ligazóns externas 
 Fabrizio Símula: "Austria detiene al general bosnio que defendió Sarajevo durante el asedio" Diario El País (España), 4/3/2011.  Consultada o 26/2/2012.
 "Nuevo artículo rezumando serbofobia en El Pais"  Semanario Serbio, 3/3/2011.  Consultada o 26/2/2012.
 José Comas: "Zanka y Mila, víctimas de Milosevic y de la OTAN" Diario El País (España), 6/8/2002.  Consultada o 26/2/2012.
 Andrés Freire: "Retorno ás bombas humanitarias"  IGADI, 03/09/2002.  Consultada o 26/2/2012.
 Blog de Elia The forbidden meat. "Ironías de la vida" e "Héroe hoy, criminal mañana (o viceversa)"  Consultada o 26/2/2012.

Categoría:Discriminación
Categoría:Serbia